Leones

Leonesa (asturllionés, llionés, llengua llionesa) astur-leonesaren mendebaldeko aldaera edo hizkuntza da. Ia hiztun guztiak elebidunak dira. Estimazioen arabera, 25.000 bat lagunek mintzatzen dute.

Sektore batzuek, Asturiasen batez ere, leonesa asturieraren aldaeratzat hartzen dute, berezko hizkuntzatzat jo beharrean, eta asturlleonés occidental deritzote. Leonen, berriz, Conceyu Xoven ('Bilera gaztea' euskaraz) inguruko elkarteek moduko talde batzuek leonesa hizkuntza beregaintzat jotzen dute eta, horrela, asturieraren idaztarau estandarra erabili beharrean, leoneserako arau propioa defendatzen dute.

Bestalde, Leongo idazleek eta hizkuntzaren alorrean lan egiten duten elkarte kulturalek Academia de la Llingua Asturianaren idaztarau estandarra erabiltzen dute, oro har.

Leonesa mintzatzen zen balizko lurraldeari Leongo Herria deitzen diote zenbait sektore erregionalistak.

Hiztunen geografia 
Hiztunak Leongo iparralde, hegoalde eta mendebaldean, eta Zamorako mendebaldean (Sanabria, Benavente, Aliste, Sayago, eta Los Arribes) dira. Hala ere, gehienak adinekoak dira. Salamancako Arribes eta Sierra de Gatako toponimian eta berbategian ere leonesaren arrastoak daude.

Portugalgo Bragantza barrutian mintzatzen den mirandesak leonesarekin harreman estua du, nahiz eta bere idaztaraua duen eta portugesaren eragin handia izan.

Erreferentziak

Ikus, gainera 
 Astur-leonesa
 Asturiera
 Mirandesa
 Extremadurera
 Llionpedia

Kanpo estekak 
 Héctor García Gil. El asturiano-leonés: aspectos lingüísticos, sociolingüísticos y legislación
 Asturiar Hizkuntzaren Akademia
 Asturleonesaren mapa linguistikoa.
 La Caleya, Astorgako elkarte kulturala (leonesez)
 Furmientu, Zamorako elkarte kulturala (leonesez)
 Faceira, Leongo elkarte kulturala (leonesez)
 El Teixu, Astorgako elkarte kulturala (leonesez)

Leonera